open-index/open-wikipedia-markdown huggingface dataset:
Drømmen om Kaptein Sabeltanns rike

***Drømmen om Kaptein Sabeltanns rike*** er en norsk eventyrfilm for barn om Kaptein Sabeltann fra 1996. Rollen som Kaptein Sabeltann spilles av Terje Formoe.

VGs anmelder gav den terningkast fire.

## Handling
Filmen handler om Joachim, en gutt som er en kjempestor fan av Terje Formoes sjørøverfigur Kaptein Sabeltann. Foreldrene til Joachim er ikke så begeistret over Joachims interesse for Kaptein Sabeltann. En dag sovner Joachim i båten han er ute på tur med, og drømmer om at han møter sjømannen Ruben den Røde. Ruben er overbevist om at Pinky og Sunniva har blitt kidnappet av Kaptein Sabeltanns menn, og blir holdt fanget i borgen hans på vulkanøya Abra, også kalt Det Usynlige Land, hvor Kaptein Sabeltanns rike er. Tante Bassa har bedt Ruben dra for å befri Pinky og Sunniva, men roret til Ruben har blitt ødelagt på ferden. Heldigvis kan Joachim hjelpe. Samtidig er en ung gutt ved navn Marco på flukt gjennom jungelen på sydhavsøya Shangri-La. Han er Pinkys lillebror og har stjålet en magisk diamant fra den onde jungelfyrsten Maga Kahn, en diamant som også selveste Kaptein Sabeltann vil ha kloa i, slik at han en gang for alle kan få tak i Grusomme Gabriels skatt og gullanker i Kjuttaviga.

## Om filmen
Filmen ble utgitt på video i 1996 og vist på NRK i 1998. I 1999 kom filmen på VHS på nytt, denne gangen med nytt omslag og med SF Norge som distributør. I 2001 ga SF Norge ut filmen på DVD med samme omslag som VHSen fra 1999. I 2007 ble den gitt ut på DVD igjen med enda et forandret omslag.

DVD-utgivelsen inneholder ekstramateriale som «Den store Kaptein Sabeltann-dagen» og «Hver gang en stjerne faller» (Karaokelåt)

## Medvirkende
*Svein Haagensen som Sjømannen Ruben og Maga Khan
*Fredrik Hognerud Træland som Joachim
*Terje Formoe som Kaptein Sabeltann
*Audun Meling som Langemann
*Ingolf Karinen som Pelle Pirat
*Knut Haugmark som Pysa Pirat
*Morten Usterud som Pinky
*Janne Formoe som Sunniva
*Roger André Federici som Marco
*Linda Tørklep som Mamma Malena Pirat
*Helén Vikstvedt som Sirikit og Mor
*Geir Atle Johnsen som Far & Maga Kahn-Soldat
*Reidar Simonsen som Goliat
*Tor Sigbjørnsen som Vakt nr.3 & Maga Kahn-Soldat

## Referanser


## Eksterne lenker
* 
*
Kjerringa (Ørsta)

**Kjerringa** er en fjelltopp i Ørsta på Sunnmøre i Møre og Romsdal. Det har en høyde på  meter over havet. Fjellet ligger mellom sæterdalene Mosdalen/Langedalen i vest og Romedalen i øst. Fjelltoppen, som også blir kalt *Kjerringtinden*, er lett å nå fra begge sæterdalene.  Toppen  er godt synlig både fra Ørsta sentrum og fra Årsetdalen. 

Tre briter, H. C. Bowen, W. P. Haskett-Smith og C. W. Patchell var de første som besteg toppen den 17. august 1903.

## Referanser




## Eksterne lenker
* Kjerringa på Peakbook.org
* Reiselogg fra Kjerringa med mange bilder
Bengt Saltin

**Bengt Saltin** (født 3. juni 1935 i Stockholm, død 12. september 2014) var en svensk professor og dopingekspert.

Han var professor og leder av Center for Muskelforskning på Rigshospitalet i København, og var medlem av FIS' medisinske komité siden 2000. Han var leder for komitéen 2002&ndash;2006.

Saltin stod for oppbygningen av et system som gjør at en gjennom variasjoner i utøvernes blodverdier kan dopingteste på mistanke.

## Referanser
MAP-sensor

En **MAP-sensor** (engelsk for *manifold absolute pressure*, altså **innsugrørets [[Trykk|absolutte trykk]]**) er en sensor i motorstyringen på biler og andre kjøretøy som måler det absolutte trykket i innsugsmanifolden. Sensoren brukes til å beregne fyllingsgraden i motoren så man kan beregne hvilken drivstoffmengde som er riktig. Avlesningen brukes ofte i stedet for å måle mengden som faktisk går inn til motoren, men er også brukt sammen med dette i noen tilfeller.
Geithornet

**Geithornet** er et fjell i Ørsta kommune i Møre og Romsdal. Det har en høyde på  meter over havet. Fjellet ligger nord for fjelldalen Langesæterdalen og sør for Gullmorbreen.

Turistføreren og båtbyggeren Lars Jansen fra Olden i Nordfjord var sammen med britene C. og E. Hopkinson de første som besteg fjellet den 27. august i 1888.

## Referanser



 
## Eksterne lenker
* Bilde av Geithornet fra hjorundfjord.no
Halafperioden

**Halafperioden** er en mye utbredt benevnelse på perioden fra omkring 6900 f.Kr. til 4000 f.Kr i Midtøsten, ikke minst Mesopotamia. 

Det dreier seg for det meste om en distinkt kultur i det nordlige Mesopotamia, Syria, deler av Tyrkia frem til grensen mot Iran. Navnegivende funnsted er Tell Halaf i Syria. Andre viktige funnsteder er  Tell Arpachiyah (Irak) og Yarim Tepe. Det er også en rekke andre funnsteder over et vidstrakt område, men de arkeologiske studier av disse er så langt (2012) rudimentære. 

Det skjelnes mellom fire perioder: Tidlig, midtre, sen og en Halaf-Obed-overgangsfase. Kulturen blir gjennom disse fasene stadig mer utbredt, men kjerneområdet var langs Tigris i det nordlige Irak og det østlige Syria.

To innovasjoner i denne perioden styrket og forsterket overgangen til jordbruk innenfor den fruktbare halvmåne. For det første oppstod nå vide nettverk av handel med obsidian, en hard steinart som ble fraktet over svært lange strekninger – fra sentrale Tyrkia til sørlige Jordan, og fra øst-Tyrkia til det sørvestre Iran. 

For det andre ble kunsten å brenne keramikk oppfunnet spontant i Midtøsten etter 6900 f.Kr, riktignok senere enn tilsvarende oppfinnelser i bl.a Egypt og Japan. Keramikken muliggjorde bedre lagringsmetoder, og når vi kommer til 6000 f.Kr har denne muligheten for koking av mat og lagring av korn over tid gjort det mulig å introdusere jordbruk i stor skala også i de tidligere risikable sumpområdene i Egypt og Mesopotamia, hvor elvene ble drenert for dyrking. 

På grunn av forekomsten av keramikk kalles Halafperioden også keramisk neolittikum i denne regionen.

## Litteratur
* Dietz-Otto Edzard (utg.): *[[Reallexikon der Assyriologie und Vorderasiatischen Archäologie]] (RLA)*. Bd. 4, de Gruyter, Berlin 1975, S. 55–59
* Roger Matthews: *The early prehistory of Mesopotamia, 5000,000 to 4,500 bc* (Subartu V), Brepols 2000 ISBN 2-503-50729-8, S. 85-111
* Michael Roaf: *Mesopotamien. * Bildatlas der Weltkulturen. München 1991. ISBN 3-86047-796-X, S. 49–51

## Eksterne lenker
* 
* Article on reconstruction of Tell Halaf statues 
* Project page for Tell Halaf and statue reconstruction
FRA-loven

**FRA-loven** (egentlig navn *Lag om ändring i lagen om försvarsunderrättelseverksamhet*) er en svensk lov som ble foreslått av regjeringen i *Proposition 2006/07:63 – En anpassad försvarsunderrättelseverksamhet*. Lovendringen innebærer i korthet at Försvarets radioanstalt (FRA) gis rett til å bedrive signalspaning på kabelbåren trafikk som passerer Sveriges grenser (hvilket blant annet innbefatter telefon- samt en stor del av Internettrafikken). Proposisjonen ble lagt frem av forsvarsminister Mikael Odenberg (M), som hadde overtatt saken fra den tidligere sosialdemokratiske regjeringen, for Sveriges riksdag den 8. mars 2007.

Proposisjonen ble behandlet en første gang 14. juni 2007 med voteringsresultatet 146&ndash;143 for forslaget, men da proposisjonen berørte menneskelige fri- og rettigheter var det nødvendig med et kvalifisert flertall på fem seksdeler for at lovforslaget skulle gå igjennom. Mindretallets krav om utsettelse i ett år ble vedtatt gjennom omvoteringen. Den 8. mai 2008 ble spørsmålet på nytt tatt opp i forsvarskomiteen og ble endelig protokollført den 3. juni 2008. Riksdagen skulle opprinnelig ha debattert og besluttet i spørsmålet den 17. juni 2008, men etter at voteringen først ble framskutt en dag og deretter utsatt i forsvarskomiteen den 18. juni 2008, så ble voteringen holdt i riksdagen på kvelden den 18. juni 2008, hvor komiteens innstilling til slutt bifaltes. Loven trådte i kraft den 1. januar 2009.

I 2011 la regjeringen sammen med Socialdemokraterna frem et forslag om at også Rikskriminalpolisen og Säkerhetspolisen kan få tilgang til signalspaningsinformasjon. Datatilsynet kalte utvidelsen bekymringsfull.

## Referanser


## Eksterne lenker
* Rapporter om den svenske FRA-loven Pressemelding fra Samferdselsdepartementet og Fornyings- og administrasjonsdepartementet
Mbulaeni Mulaudzi

**Mbulaeni Mulaudzi** (født 8. september 1980 i Venda, Limpopo-provinsen, Sør-Afrika, død 24. oktober 2014 i Witbank) var en sørafrikansk mellomdistanseløper med 800 meter som spesialdistanse. Mulaudzi omkom i en bilulykke på vei til et møte med det sørafrikanske friidrettsforbundet Athletics South Africa (ASA) i Johannesburg.

Høydepunktet i hans karriere kom under VM i Berlin i , da han ble verdensmester på favorittdistansen. Han tok også olympisk sølv på samme distanse fra OL i Athen i . I  ble Mulaudzi den første svarte sørafrikaner, uansett idrett, som ble rangert som verdenséner i sin gren.

Mulaudzi uttalte selv at han ikke begynte å satse seriøst på friidrett før han var 17 år gammel. Hans første større mesterskap som senior var VM i 2001 i Edmonton der han kom på sjetteplass. I 2002 vant han gull i samveldelekene og ble nummer tre i det afrikanske mesterskapet. Mulaudzi endte på tredjeplass under VM i Paris i  bak Djabir Said-Guerni og Jurij Borzakovskij. Under åpningsseremonien for OL i Athen i  fikk han det ærefulle oppdraget med å være flaggbærer for den sørafrikanske delegasjonen.

Etter framgangen i OL hadde Mulaudzi noen mindre framgangsrike år utendørs. Ved VM 2005 gikk han ikke videre til finalen, og ved VM 2007 ble det en sjuendeplass. Innendørs ble han verdensmester på 800 m i 2004, mens han tok sølv i 2006 og 2008.

Mulaudzi la opp som aktiv utøver i .

Mulaudzi ble i 2015 posthumt tildelt Ikhamanga-ordenen i bronse for sine idrettsprestasjoner og for sitt arbeid for å fremme friidrett i Sør-Afrika.

## Referanser




## Eksterne lenker
*
Fausadal

**Fausadal** er en bygd i Stranda kommune i Møre og Romsdal med navn etter elven Fausa.

Den ligger ut mot Storfjordens sørside ca. 250 meter over havet. Før det ble anlagt kjørevei til Sykkylven var fjorden veien. Mellom båtstøa og Stranda sentrum er det rundt 5 km med båt. Fausadalen fikk telefonlinje til Stranda sentrum i 1919. Rutebåten på fjorden hadde stoppested ved Fausadalen fra 1950. Gården Brune hadde postkontor for Fausadalen. I 1937 ble det anlagt kjørevei mellom Sykkylven og Stranda (fylkesvei 60) slik at Fausadalen fikk veiforbindelse med kommunesenteret. Består av åtte gårder; fra øverst i bygda; Stigane, Solsletten, Nybø, Gjærde, Halkjell, Klas, Pe og nærmest fjorden; Brune. Fra Brune går en sti ned til fjorden, der det ligger et kraftverk. 

Elven Fausa faller bratt ned fra Brune til fjorden. Opprinnelig var det Borgund kommune som eide Fausa-vassdraget og ble ekspropriert fordi Stranda hadde behov for kraftforsyning. Utbyggingen av Fausa kraftverk begynte i 1929 og til 1983 bodde maskinisten fast i bolig ved kraftstasjonen ved fjorden. I Stranda ble det anlagt små vannkraftverk i Storelva fra 1912 og Stranda energi ble etablert i 1916. Industriveksten i Stranda førte til ønske om mer kraft. Utbyggingskostnadene var lave og kraftverket i Fausaelva forsynte Stranda med billig strøm, som kan ha medvirket til at Strandas møbelindustri kunne utvikle seg. Fausadal hadde egen skole fram til 1961, og nedlegging av skolen førte til fraflytting. I dag er det to aktive gårder, og fastboende på til sammen tre gårder. De andre gårdene holdes vedlike av folk som bor utenfor bygda.

## Referanser
En æressak

***En æressak*** (engelsk: *A Matter of Honour*) er en spenningsroman skrevet av engelske Jeffrey Archer. Boken utkom på forlaget Aschehoug i 1989. Den kom ut første gang på engelsk i 1986.

## Innholdet
Adam Scott, en tidligere engelsk militær, arvet et mystisk brev etter sin far. Det fører ham til en bankboks i Sveits som inneholder et kostbar russisk-ortodoks ikon gjort for mange år siden for de russiske tsarer som ble overtatt av Hermann Göring fra det nasjonalsosialistiske Tyskland en gang på 1930-tallet. Scotts far var en av Görings fangevoktere under Nürnbergprosessen og ga ikonet videre til ham.

Samtidig inneholdt ikonet noe som Göring ikke kjente til: den eneste offisielle russiske kopi av en hemmelig kodisill (tilleggsbestemmelse) til salget av Alaska til USA i 1867. William H. Seward er ikke den virkelige kjøperen likevel, men er egentlig en 99 år bygsel tilsvarende til britenes avtale på Hongkong, hvilket vil innebære en rettighet til å gi Alaska tilbake, og da til Sovjetunionen. Det forandre maktbalansen mellom USA og Sovjetunionen. Adam Scotts liv faller således i knip mellom den britiske etterretningstjenesten, CIA og KGB.

## Referanser


## Eksterne lenker
* Jeffrey Archers offisielle nettsted
Mercedes-Benz GL-Klasse

**Mercedes-Benz GL-Klasse** er en stor SUV bygget av Daimler AGs fabrikk i Tuscaloosa, Alabama, USA. 

GL-klassen debuterte på North American International Auto Show våren 2006 og ble satt i produksjon i oktober samme år. Bilen ble designet for det amerikanske markedet, noe som fremgår av størrelsen med en lengde på over 5 meter. Selv om modellen først og fremst er tilpasset USA-markedet, selges den også i Europa, allikevel i mindre antall. 
## Eksterne lenker
*
Xenogears

er et konsollrollespill utviklet og utgitt av Square (nå Square Enix) til Sonys PlayStation. Det ble gitt ut 11. februar 1998 i Japan og 21. oktober 1998 i Nord-Amerika.

Spillet ble relansert av Square Enix til det japanske PlayStation Network 25. juni 2008.

## Handling
Historien finner først sted på Ignas, det største kontinentet i Xenogears-verdenen og åstedet for en flere hundre år lang konflikt mellom nasjonene Aveh og Kislev. Selv om Kislev opprinnelig hadde overtaket i denne konflikten, dukket en mystisk hær kjent som Gebler opp og begynte å hjelpe Aveh. Med hjelp fra Gebler tok Aveh-militæret over mer av Kislevs territorium.

Etter hvert som historien utfolder seg, utvides konflikten til å omfatte resten av Xenogears-verden og de to flytende områdene Shevat og Solaris.

## Eksterne lenker

* Offisiell nordamerikansk nettside
* Xenogears Database hos Wikia
Yasunori Mitsuda

er en japansk komponist, lydprogrammerer og musiker. Han er best kjent for sitt arbeid med videospillmusikk, især *[[Chrono Trigger]]*, *[[Chrono Cross]]*, *[[Shadow Hearts]]*, *[[Shadow Hearts: Covenant]]*, *[[Xenogears]]*, *[[Xenosaga Episode I: Der Wille zur Macht]]* og *[[Mario Party]]*.
## Referanser

## Eksterne lenker
* 
*
Quanjude

**Quanjude** (kinesisk: 全聚德) er en av Beijings mest kjente restauranter som spesialiserer seg på pekingand. Restauranten ble opprettet i 1864, og ligger sentralt i byen, i nabolaget Qianmen i bydistriktet Chongwen. 

Restauranten i Qianmen har over 400 ansatte og kan betjene 900 gjester til samme tid.

Den er sammen med Bianyifang en av Kinas mest kjente restauranter for pekingand.  

## Referanser

## Eksterne lenker
*
Speidergruppe

En **speidergruppe** er en lokalgruppe i en speiderkrets under et speiderforbund.

## Norge
I Norge finnes to speiderforbund: Norges KFUK-KFUM-speidere og Norges speiderforbund. Det eksisterer også frittstående studenspeidergrupper i noen av universitetsbyene. I dag er det kun Trondheim studentspeidergruppe som er aktive av de frittstående gruppene.

Speiderne i hver gruppe er delt inn i patruljer med ca. fem til ti medlemmer i hver. Mye av arbeidet foregår i patruljene og blir ledet av patruljeføreren og patruljeassistenten, som oftest de to eldste og mest erfarne av patruljemedlemmene.

Speidergruppene i et forbund er delt inn i kretser, alt etter hvilken region eller landsdel de hører til. I Norges speiderforbund vil også noen grupper tilhøre et korps. Disse har tilknytning til et kirkesamfunn i tillegg. Det betyr at korpsgrupper er knyttet til krets og forbund i tillegg til korpset. For eksempel Metodistkirkens Speiderkorps.
Jarle Oppedal

**Jarle Oppedal** (født 1961) har siden 2004 vært redaktør for Forbrukerrådets tidsskrift *[[Forbruker-rapporten]]* og for nettstedet Forbrukerportalen.

Oppedal er utdannet revisor og journalist, og har bakgrunn fra blant annet tidsskriftet *[[Økonomisk Rapport]]*.

Han er også kjent for å ha en stor privat boksamling.

## Referanser
Sigmund Abusland

**Sigmund Tønnes Abusland** (født 4. mars 1943, død 5. februar 2016) var en norsk lokalpolitiker (FrP). Han var varaordfører i Lyngdal kommune fra 2007 til 2015.

Abusland var fungerende ordfører i kommunen mai til september 2008. Han var medlem av Lyngdal kommunestyre fra 1984 til sin død i 2016.

## Referanser




## Eksterne lenker
* 
* Lyngdal kommune om utnevningen av Sigmund Abusland som fungerende ordfører
RER

**RER** (**Réseau express régional d'Île-de-France**) er et nettverk av hurtige lokaltog i Paris. Nettverket fungerer som et metrosystem, men dekker et større område enn den egentlige Métro de Paris. RER-togene stopper ved færre stasjoner i sentrum av Paris, men ved flere forbindelser til metroen både rundt og i selve bykjernen. De to systemene utfyller hverandre derfor på en veldig effektiv måte. Fra 1999 består systemet av 5 linjer: A, B, C, D og E.

## Se også
* S-Bahn
* S-tog

## Litteratur
* Gaillard, M. (1991). *Du Madeleine-Bastille à Météor: Histoire des transports Parisiens,* Amiens: Martelle. ISBN 2-87890-013-8. (*Fransk*)
* Gerondeau, C. (2003). *La Saga du RER et le maillon manquant,* Paris: Presse de l'École nationale des ponts et chaussées. ISBN 2-85978-368-7. (*Fransk*)

## Eksterne lenker
* Offisielt nettsted (engelsk versjon)
Erika Skarbø

**Erika Espeseth Skarbø** (født 12. juni 1987 i Ålesund) er en norsk tidligere fotballkeeper som sist spilte for Arna-Bjørnar Fotball frem til hun la opp i mai 2013. Hun la opp som landslagskeeper i 2012.

Erika Skarbø ble født i Ålesund, og bodde der til hun var seks år gammel, da familien flyttet først til Skottland og deretter til Ulsteinvik.

Erika Skarbø spilte for det meste på Hødd i begynnelsen av karrieren, der hun spilte for klubbens smågutte- og guttelag og vant flere kretsmesterskap. Skarbø var også fast medlem i Hødds Elitesatsing for juniorer i flere sesonger, men Hødd sin keepertrener Ronny Osnes arrangerte en ordning der hun fikk spille både for dem og på Fortuna Ålesund etter hvert. Skarbø ble tidllig plukket opp på landslaget, og hun debuterte allerede i 2002 på U17-laget mot Finland på Island. Der spilte hun sammen med Guro Knutsen, Lene Mykjåland, Tone Heimlund, Melissa Wiik, Anneli Giske og Nasra Abdullah. 

Landslagskarrieren fortsatte, og Skarbø hadde vært innom de fleste aldersbestemte landslag, før hun debuterte på landslaget den 5. mars 2008 mot Italia. I den kampen slapp hun inn 2 mål. I tillegg slapp hun inn til sammen 7 mål på 2 kamper i OL i Beijing, og 4 mål mot USA i oppkjøringen til OL, men de andre 9 kampene endte uten baklengsmål. Den 2. mai 2008 offentliggjorde landslagstrener Bjarne Berntsen at Skarbø skulle bli Norges nye førstekeeper og erstatte Bente Nordby. Fram til da hadde kampen stått mellom henne, Ingrid Hjelmseth og Christine Colombo Nilsen.

Skarbø ble i 2008 tildelt StatoilHydros talentpris for 2008, samtidig som hun ble kåret til årets keeper. 

## Referanser


## Eksterne lenker
* 
* Erika Skarbøs side på NFF
N.E.R.D

**N.E.R.D** (No-one Ever Really Dies) (alternativt skrevet **N*E*R*D**) er en amerikansk funk rock, hiphop og soul-gruppe som ble dannet i 2001. Musikken kan beskrives som funk rock, med forskjellig innflytelse fra blant annet hiphop, R&B, soul, alternativ rock og blues.

## Besetning
*Pharrell Williams (vokal)
*Chad Hugo (gitar)
*Shae Haley (trommer)

Bandmedlemmene Pharrel Williams og Chad Hugo blir betraktet som to av de mektigste produsentene i musikkindustrien. Som produsentteamet The Neptunes har de arbeidet med flere av de største artistene i verden.

## Diskografi
### Album

### Singler
}
|align="center"|—
|align="center"|43
|align="center"|95
|-
|"Lapdance" (re-release)
|align="center"|—
|align="center"|—
|align="center"|—
|align="center"|—
|align="center"|—
|align="center"|—
|-
|rowspan="2" align="center"|2004
|"She Wants to Move"
|align="center"|43
|align="center"|69
|align="center"|6
|align="center"|4
|align="center"|21
|align="center"|58
|align="center"|8
|rowspan="2" align="center"|*Fly or Die*
|-
|"Maybe"
|align="center"|—
|align="center"|—
|align="center"|19
|align="center"|25
|align="center"|48
|align="center"|—
|align="center"|37
|-
|rowspan="2" align="center"|2008
|"Everyone Nose (All the Girls Standing in the Line for the Bathroom)"
|align="center"|—
|align="center"|—
|align="center"|—
|align="center"|41
|align="center"|—
|align="center"|—
|align="center"|—
|rowspan="3" align="center"|*Seeing Sounds*
|-
|"Spaz"
|align="center"|106
|align="center"|—
|align="center"|—
|align="center"|—
|align="center"|—
|align="center"|—
|align="center"|—
|-
|rowspan="1" align="center"|2009
|"Sooner or Later"
|align="center"|—
|align="center"|—
|align="center"|—
|align="center"|—
|align="center"|—
|align="center"|—
|align="center"|—
|-
|align="center" colspan="16" style="font-size: 8pt"| "—" denotes releases that did not chart or have yet to chart.
|}

## Referanser


## Eksterne lenker
* 
* BBC Blogg
* N.E.R.D på MySpace
Pieve Fosciana

**Pieve Fosciana** er en kommune i provinsen Lucca i den italienske regionen Toscana. Den ligger i Garfagnana.

Nabokommunene er Camporgiano, Castelnuovo di Garfagnana, Castiglione di Garfagnana, Fosciandora, Pievepelago (MO), San Romano in Garfagnana og Villa Collemandina.

Stedet er tidligst nevnt i det 8. århundre, under langobardene, og fikk sitt navn etter den lokale kirken. I det 15. århundre kom området, som til da hadde tilhørt Lucca, under Estefamilien.

## Frazioni

Kommunen omfatter følgende *[[frazione|frazioni]]*

Bargecchia, Capraia, Pontecosi og Sillico.

## Severdigheter

I Sillico ligger det et tårn fra middelalderen, og kirken, i romansk stil, er bevart. Broen *Ponte della Madonna*, fra middelalderen, ligger i Pontecosi.

## Referanser


## Eksterne lenker
*
Sillano

**Sillano** er en bosetning (frazione) og en tidligere kommune i provinsen Lucca i den italienske regionen Toscana.

Sillano ligger i Garfagnana. Sillano har vært fraflyttingssted siden 1900, da den hadde over 1&nbsp;300 innbyggere.

1. januar 2015 ble kommunene Giuncugnano og Sillano slått sammen til den nye kommunen Sillano Giuncugnano.

## Frazioni

Kommunen omfattet følgende *[[frazione|frazioni]]*:

Brica, Villa Soraggio, Metello, Dalli Sopra, Dalli Sotto, Camporanda og Capanne.

## Referanser
AKN

**AKN** er en forkortelse som kan vise til:
* Aksjon Kyst-Norge
* Apotekklagenemnda, se Statens helsepersonellnemnd
* Akn, armensk navn på byen Kemaliye
* IATA-koden til King Salmon lufthavn
Stazzema

**Stazzema** er en kommune i provinsen Lucca i den italienske regionen Toscana.

Stazzema ligger i kystlandskapet Versilia, vest for De apuanske alper, og nær Det tyrrenske hav. Nabokommunene er Camaiore, Careggine, Fabbriche di Vergemoli, Massa (MS), Molazzana, Pescaglia, Pietrasanta, Seravezza og Vagli Sotto.

Bydelen Sant'Anna di Stazzema ble ødelagt av Waffen-SS den 12. august 1944, og 560 mennesker, stort sett kvinner og barn, drept. Dette regnes som en av de grusomste enkeltmassakrene under annen verdenskrig.

## Severdigheter

Kirken *Santa Maria Assunta* i Stazzema er fra det 9. århundre, og har blitt utvidet og ombygget en rekke ganger.

Museet *Museo Storico della Resistenza* ligger også i Stazzema.

## Referanser


## Eksterne lenker
*
Vagli Sotto

**Vagli Sotto** er en kommune i provinsen Lucca i den italienske regionen Toscana.

Vagli Sotto ligger i Garfagnana.

## Frazioni

Kommunen omfatter følgende *[[frazione|frazioni]]*:

Vagli Sotto, Vagli Sopra og Roggio.

Bykjernen i Vagli Sotto er fra middelalderen og ligger på en høyde, og kan bare nås til fots.

I umiddelbar nærhet ligger Lago di Vagli.

## Referanser


## Eksterne lenker
*
Vergemoli

**Vergemoli** er en bosetningen og en tidligere kommune i provinsen Lucca i den italienske regionen Toscana.

Den ligger i Garfagnana, i en sidedal til Serchiodalen. 

Nabokommunene var Fabbriche di Vallico, Gallicano, Molazzana, Pescaglia og Stazzema.

1. januar 2014 ble kommunene Vergemoli og Fabbriche di Vallico slått sammen til den nye kommunen Fabbriche di Vergemoli.

## Frazioni

Kommunen omfattet følgende *[[frazione|frazioni]]*:

Calomini, Fornovolasco, San Pellegrinetto og Campolemisi.

## Referanser
Villa Basilica

**Villa Basilica** er en kommune i provinsen Lucca i den italienske regionen Toscana.

Nabokommunene er Bagni di Lucca, Borgo a Mozzano, Capannori og Pescia (PT). 

Villa Basilica nevnes tidligst i år 774, og har i det meste av sin historie hørt til Lucca. I det 15. århundre kjempet Lucca og Firenze om kontrollen over byen, som flere ganger ble beleiret.

Papirindustrien har lang tradisjon som en viktig næringsvei.

Villa Basilica har et historisk bysenter med festningsanlegg fra middelalderen. Ved piazzaen ligger kirken *Santa Maria Assunta*, bygget i det 13. århundre. *Palazzo Comunale* ble bygget i det 16. århundre.

## Frazioni

Kommunen omfatter følgende *[[frazione|frazioni]]*:

Botticino, Pracando, Colognora, Boveglio, Pariana og Pizzorne.

## Referanser


## Eksterne lenker
*
Porcari

**Porcari** er en kommune i provinsen Lucca i den italienske regionen Toscana.

Porcari ligger ca. ti km. vest for Lucca.

Kommunen omfatter følgende *[[frazione|frazioni]]*: Rughi, Padule og La Fratina. Nabokommunene er Altopascio, Capannori og Montecarlo.

Porcari nevnes tidligst i et langobardisk dokument fra år 780, og lå ved Via francigena og Via Cassia. I det 11. århundre ble det bygget en borg der. Den ble brukt i forsvaret av Lucca frem til det 15. århundre, og siden revet. Politisk hørte Porcari under Lucca.

Porcari fikk kommunestatus i 1913. Tidligere var Porcari en del av Capannori.

Papirindustrien er en viktig næringsvei.

## Referanser


## Eksterne lenker
*
San Romano in Garfagnana

**San Romano in Garfagnana** er en kommune i provinsen Lucca i den italienske regionen Toscana.

Kommunen ligger i den øvre delen av Serchiodalen, i Garfagnana. Nabokommunene er Camporgiano, Piazza al Serchio, Pieve Fosciana, Sillano Giuncugnano og Villa Collemandina. 

Deler av kommunen ligger i nasjonalparken De toscansk-emilianske apenniner.

## Frazioni

Kommunen omfatter følgende *[[frazione|frazioni]]*:

Villetta, Sillicagnana, Naggio, Verrucole, Vibbiana, Orzaglia og Caprignana.

## Referanser


## Eksterne lenker
*
Villa Collemandina

**Villa Collemandina** er en kommune i provinsen Lucca i den italienske regionen Toscana.

Nabokommunene er Castiglione di Garfagnana, Pieve Fosciana, San Romano in Garfagnana, Sillano Giuncugnano og Villa Minozzo (RE).

Villa Collemandina har en kirke fra det 12. århundre, med korsgang fra det 14. århundre. Kirken var den eneste bygningen i vid omkrets som overlevde et jordskjelv i 1920.

## Frazioni

Kommunen omfatter følgende *[[frazione|frazioni]]*:

Corfino, Canigiano, Magnano, Pianacci, Massa og Sassorosso.

## Referanser


## Eksterne lenker
*
Aulla

**Aulla** er en kommune i provinsen Massa-Carrara i den italienske regionen Toscana. Den ligger ca. 40&nbsp;km. fra Pisa. To elver flyter forbi Aulla, Aulella og Magra.

I Aulla ligger det en festning fra det 15. århundre, *Brunella*.
## Referanser


## Eksterne lenker
*
Bagnone

**Bagnone** er en kommune i Provinsen Massa-Carrara i den italienske regionen Toscana. Den ligger i en smal dal, ca. 45 km. fra Pisa.

Blant severdighetene er en gammel borg, bygget i det 13. århundre. I borgkapellet er historikeren Antonio da Faye begravet.

## Referanser


## Eksterne lenker
*
Gjervoldsøyveien (Arendal)

**Gjervoldsøyveien** (6–208, 35–261) er en vei i Arendal kommune, Aust-Agder. Den går fra fylkesvei 420, ved den vestlige enden av Vippa bro, og ut på Gjervoldsøy. Den er ca. 1200 meter lang. 

## Referanser
Friidrett under Sommer-OL 2004 – Spydkast kvinner

** Spydkasting, kvinner** i  Sommer-OL 2004 ble gjennomført på Athens olympiske stadion den 25. og 27. august.

## Rekorder
De eksisterende verdens- og olympiske rekordene før konkurransen var som følger:

Følgende rekorder ble satt under konkurransen:

## Resultater
Alle resultater vises i meter.
**Q** automatisk kvalifisert.
**q** kvalifisert ved beste resultater som ikke gir automatisk kvalifisering
**DNS** startet ikke.
**OR** markerer olympisk rekord.
**NR** markerer nasjonsrekord.
**PB** markerer personlig rekord.
**SB** markerer beste resultat i sesongen.
**NM** markerer uten gyldig resultat
**DSQ** markerer diskvalifisert eller utesluttet.

### Kvalifisering
Kvalifiseringsgrensen var satt til 61,00 meter, som 11 deltagere klarte, den resterende finaleplassen ble besatt av den med beste resultatet ellers.

### Finale

## Eksterne lenker
* Resultater  på sports-reference.com
Pontremoli

**Pontremoli** er en kommune i provinsen Massa-Carrara i den italienske regionen Toscana.

## Frazioni

Kommunen omfatter følgende *[[frazione|frazioni]]*

Arzelato, Arzengio, Barca, Baselica, Bassone, Belvedere, Braia, Bratto, Caná, Canale Scuro, Careola, Cargalla Inferiore, Cargalla Superiore, Casalina, Castangiola, Cavezzana D'Antena, Ceretoli, Cervara, Costa di Soglio, Dozzano, Gravagna Montale, Gravagna San Rocco, Grondola, Groppodalosio, Groppoli di Cavezzana D'Antena, Guinadi, La Colla, La Serra, Mignegno, Molinello, Montelungo Inferiore, Montelungo Superiore, Monti, Navola, Oppilo, Pian di Valle, Pietra Piccata, Poderi, Pollina, Ponte Teglia, Pracchiola, Prà del Prete, Previdé, Saliceto Belvedere, San Cristoforo, San Lorenzo, Santa Giustina, Scorano, Sergola, Serola, Soglio, Teglia, Toplecca di Sopra, Toplecca di Sotto, Torrano, Traverde, Valle, Versola, Veserada, Vignola, Villa Vecchia

## Referanser


## Eksterne lenker
*
Valencia Street Circuit

**Valencia Street Circuit** (*Circuito urbano de Valencia*) er en gateracerbane i Valencia i Spania. Europas Grand Prix kommer til å bli kjørt her fra og med 2008-sesongen og i hvert fall ytterligere seks sesonger.

Valenciabanen er 5 473 km lang og har 25 svinger, 11 høyre- og 14 venstresvinger. Banen kommer til å tillate en topphastighet på rundt 323 km/t.

## Eksterne lenker
* 
* Formula1.com – 2008 Formula 1 Grand Prix of Europe 
* Valencia F1 Street Circuit i Google Maps
Zeri

**Zeri** er en kommune i provinsen Massa-Carrara i den italienske regionen Toscana.

## Frazioni

Kommunen omfatter følgende *[[frazione|frazioni]]*:

Adelano, Antara, Bergugliara, Castello, Coloretta, Ferdana, Fichi, La Dolce, Noce, Patigno, Rossano, Serralunga, Valditermine, Villaggio Aracci, Villaggio Passo del Rastrello

## Referanser


## Eksterne lenker
*
Hockenheim

**Hockenheim** er en by i den tyske delstaten Baden-Württemberg, rundt 20 km sør for Mannheim. Byen har rundt 20&nbsp;000 innbyggere. Hockenheim er mest kjent for racerbanen Hockenheimring som ble bygget i 1932, som bli årlig brukt til blant annet Formel 1.


Fil:Hockenheim Evangelische Kirche 20130528.jpg|Den lutherske kirken


## Referanser


## Eksterne lenker
*
Comano (Massa-Carrara)

**Comano** er en kommune i provinsen Massa-Carrara i den italienske regionen Toscana.

## Severdigheter
*Kirken *Santa Maria Assunta*.

## Frazioni
Kommunen omfatter følgende *[[frazione|frazioni]]*:

Camporaghena, Cattognano, Crespiano, Lagastrello, Montale, Prota og Torsana.

## Referanser


## Eksterne lenker
*
Fivizzano

**Fivizzano** er en kommune i provinsen Massa-Carrara i den italienske regionen Toscana.

## Frazioni

Kommunen omfatter følgende *[[frazione|frazioni]]*:

Agnino, Agnolo, Aiola, Alebbio, Alebbio Casette, Alebbio Prato, Antigo, Arlia, Bardine di Cecina, Bardine di San Terenzo, Bottignana di Sopra, Bottignana di Sotto, Cà-Giannino, Campiglione, Canneto, Castelletto, Caugliano, Cecina, Cerignano, Cerri, Certaldola, Ceserano, Colla, Colle di Cerignano, Collecchia, Collecchia Piano, Collegnago, Colognola, Cormezzano, Corsano, Cortila, Cotto, Debicò, Equi Terme, Escaro, Fazzano, Fiacciano, Fivizzano, Folegnano, Gallogna, Gassano, Gragnola, Groppoli, Isolano, Lorano, Magliano, Maglietola, Mazzola, Mezzana, Molina di Equi, Mommio, Moncigoli, Montale, Montecurto, Monte dei Bianchi, Montevalese, Monzone Alto, Monzone Ponte, Motta, Mozzano, Mulina di Equi, Panigaletto, Pian di Molino, Piastorla, Pieve di Viano, Pieve San Paolo, Pò, Pognana, Posara di Sopra, Posara di Sotto, Pratolungo, Quarazzana, Rometta Apuana, San Terenzo, Sassalbo, Sercognano, Serraruola, Signano, Soliera Apuana, Spicciano, Stazione Rometta, Tenerano, Terenzano, Terma, Traggiara, Turano, Turlago, Uglianfreddo, Vallazzana, Vendaso, Verrucola, Verzano, Vezzanello, Viano, Vinca, Virolo

## Referanser


## Eksterne lenker
*
Direkte kasus

:*Må ikke forveksles med [[Objekt (grammatikk)|direkte objekt]].*

**Direkte kasus** er i indoariske språk navnet på en kasus brukt med alle tre kjernerelasjonene: transitive verbs agens, transitive verbs patiens og intransitive verbs agens.

En slik kasus kan også kalles nominativ eller absolutiv, men lingvistene bruker som regel disse begrepene bare om kasus som ikke brukes i så mange roller.

## Litteratur
*
Patiens

**Patiens** er innen lingvistikken en semantisk rolle som viser til *den som er emne for  handlingen* i setningen eller som handlingen påvirker. Agens er det eller den som er opphavet til virksomhet eller handling som verbet uttrykket. Som regel er patiens og objekt i setningen det samme, og agens og subjekt det samme. Med setninger i passiv form står patiens på subjektplass i setningen.

## Referanser
Marina, hertuginne av Kent

**Marina, hertuginne av Kent** (født prinsesse Marina av Hellas og Danmark den  i Athen, død 27. august 1968 i Kensington Palace i London) var medlem av den britiske kongefamilien. Hun var gift med prins George, hertug av Kent, sønn av kong George V av Storbritannia. Prinsesse Marina var den siste utenlandsfødte prinsessen som giftet seg inn i den britiske kongefamilien. Hun ble omtalt som *Hennes Kongelige Høyhet*.

Prinsesse Marina var datter av prins Nikolaos av Hellas og Danmark, kong Georg Is tredje sønn, og storhertuginne Elena Vladimirovna av Russland, en av tsar Aleksander IIs barnebarn.

## Ekteskap og barn
Prinsesse Marina traff i 1932 prins George, hertugen av Kent, hennes tremenning via Kristian IX av Danmark, i London. Deres forlovelse ble offentliggjort i august 1934.

De ble viet den 29. november 1934 i Westminster Abbey i London. Vielsen ble etterfulgt av en gresk seremoni i det private kapellet i Buckingham Palace. Dette var den siste anledning som en utenlandsk født prinsesse giftet seg inn i den britiske kongelige familien.

Paret fikk tre barn:
* Prins Edward av Kent, født 9. oktober 1935, som giftet seg med Katharine Lucy Mary Worsley den 8. juni 1961. De har tre barn.
* Prinsesse Alexandra av Kent, født 25. desember 1936, som giftet seg med Rt. Hon. Sir Angus James Robert Bruce Ogilvy, sønn av David Lyulph Gore Wolseley Ogilvy, 7. jarl av Airlie og Lady Alexandra Marie Bridget Coke, den 24. april 1963. De har to barn.
* Prins Michael av Kent, født 4. juli 1942, som giftet seg med Marie Christine von Reibnitz den 30. juni 1978. De har to barn.

Hertugen av Kent omkom i en flystyrt den 25. august 1942 ved Eagles Rock nær Dunbeath i Caithness i Scotland mens han var i aktiv tjeneste i Royal Air Force. Hertuginnen var, ifølge den kongelige biografen Hugo Vickers, «den eneste krigsenke i Storbritannia viss bo måtte betale arveavgift».

## Senere liv og død
Prinsesse Marina fortsatte etter ektemannens død å representere kongehuset, og reiste blant annet til Ghana og Botswana, som på den tiden var underlagt den britiske kronen. 

Før sin eldste sønns bryllup i 1961 erklærte prinsesse Marina at hun ønsket å bli titulert *prinsesse Marina, hertuginne av Kent*, i stedet for *Enkehertuginnen av Kent*, som ifølge retningslinjene ville bli hennes nye tittel når svigerdatteren ble *Hertuginnen av Kent*. 

Hun tjenestegjorde som førstekansler ved University of Kent at Canterbury fra 1963 inntil hennes død fra en hjernesvulst i sitt hjem i Kensington Palace klokken 11:40 den 27. august 1968, i en alder av 61 år. Begravelsen for prinsessen fant sted i St. George's Chapel den 30 August. Hun ble gravlagt i Royal Burial Ground, Frogmore. Hennes begravelse var den siste kongelige seremoni hvor hennes svoger, den tidligere Edvard VIII, deltok.

## Referanser
Chaoyangmen

**Chaoyangmen** (kinesisk: 朝阳门, pinyin: *Cháoyángmén*) var en gang en byport gjennom Beijings bymur, og er nå navnet på subdistriktet og trafikknutepunktet rundt stedet. Selve porten, og bymuren, forsvant under byggingen av Annen ringvei som omkranser Beijings indre by, og navnet Chaoyangmen benyttes nå om en viktig veibro. 

Vest for Chaoyangmenbroen er Chaoyangmen indre gate, som leder mot Wangfujing, Dongdan og  Dongsi. Øst for broen begynner bydistriktet Chaoyang, med Chaoyangmen ytre gate som fører mot Chaowai.

Det kinesiske utenriksdepartement ligger sørøst for det store veikrysset dannet av Annen ringvei og Chaoyangmenbroen.
Intransitivt verb

Et **intransitivt verb** er innen grammatikken et verb som ikke kan ha noe objekt.

Eksempel på fraser med markerte intransitive verb i norsk:
*Jeg **går**.
*Nå er tid for å **sove**.

Forsøker man å legge til et objekt til et intransitivt verb blir det feil. Man kan sammenligne verbene «å legge» og «å ligge».

*Høna legger et egg.
*Høna ligger –

I første eksempel fungerer det med et objekt, men i det andre tilfellet blir det umulig fordi «ligge» er et intransitivt verb.

Et intransitivt verb kan som regel gjøres transitivt ved å legge til et prefiks, nemlig «». Ved å legge til «be-» som et prefiks foran verbet, vil man muliggjøre tilknytning av et objekt til verbet. Eksempler på dette kan være «beligge», «begå», «bebo» etc.

## Se også
* Transitivt verb
* Parverb
Rachael Carpani

**Rachael Ann Carpani** (1980–2025) var en australsk skuespiller, kjent fra blant annet *[[McLeods døtre]]* (2001–2009) og *[[Home and Away]]* (2001, 2024).

## Referanser


## Eksterne lenker
*
Referanseverk

**Referanseverk** er et objekt som blir brukt i senere anledning til å vise til eller hente informasjon fra. Brukes bl.a om sakprosabøker (referansebøker), logikk, informatikk og kunst. Objektet som brukes som referanse blir kalt **referent**.
Distributiv

**Distributiv** kan i ungarsk uttrykke måten at noe skjer med hvert medlem av en samling en etter en (for eksempel «per hode», «i hvert tilfelle»), eller hyppigheten i tid («en gang i uka», «hvert tiende minutt»).

I finsk er denne adverbtypen sjelden, og sjeldnere i entall. Dens endelse er *-ttain/-ttäin*. Den grunnleggende betydningen er «hver for seg». For eksempel, *maa* («land») blir *maittain* i et uttrykk som *Laki ratifioidaan maittain* («Loven er ratifisert hver for seg i hvert land»). Den kan brukes til å distribuere handlingen til forskjellige tider, f.eks. *päivä* (dag) har flertall distributiv *päivittäin* (hver dag).

Den kan også bety «i (eller med) hensyn til det (kulturelle) perspektivet» når den blir kombinert med et ord som viser til en innbygger (*-lais-*). Finner (*suomalaiset*) sier ofte at *suomalaisittain tuntuu oudolta että*, eller «i et finsk perspektiv føles det rart».
Yunjutempelet

**Yunjutempelet** (kinesisk: 云居寺; pinyin: *Yúnjū Sì*) er et buddhistisk tempel i distriktet Fangshan, 70 kilometer sørvest for Beijing i Folkerepublikken Kina. 

## Historie
Tempelet ble først bygd tidlig på 600-tallet. Munken Jingwan laget i 616 den første buddhistiske skrifttavler av stein ved tempelet – han fant det nødvendig å skrive i stein i stedet for papir, ettersom diskusjonene mellom buddhister og daoister den gang kunne gå håndfast for seg. Og siden den gang fortsatte man å skrive på steintavler, i over tusen år, helt frem til år 1655. 

Stentavlene gjengir den buddhistiske religiøse kanon som ble utarbeidet under Tang-dynastiet, og dessuten et verk kjent som *Qidangcan* og som stammer fra Liao-dynastiets tid. 

I alt ble 1122 buddhistiske skrifter i 3572 bind produsert ved tempelet. I 1930-årene ble det meste av tempelet ødelagt.

## Layout

Tempelet hadde opprinnelig seks haller. På begge sider av hallene var det dormitorier for munkene og gjestekvarter. 

Tempelet består av tolv pagoder fra Tang- og Liao-dynastiene, og tre gravpagoder fra Qing-dynastiet.

## Referanser


## Kilder
*Liao Pin and Wu Wen. *The Temples of Beijing*. Beijing: Foreign Languages Press, 2006.
*http://whc.unesco.org/en/tentativelists/5319/. Besøkt 1. juni 2008.

## Litteratur
* *Fangshan Shijing* 房山石经 [En sutra i stein fra Fangshan] (30 bind) Beijing, Huaxia chubanshe 2000 (Bokomtale på kinesisk)
* *Fangshan shijing tiji huibian* 房山石經題記彙編 [Katalog over sutraene innskrevet i stein i Fangshan]. Beijing, Shumu wenxian chubanshe, 1987
* Yoshiro Saeki: *The Nestorian documents and relics in China.* Second revised edition. Tokyo 1951
* Ian Gillman und Hans-Joachim Klimkeit: *Christians in Asia before 1500.* Ann Arbor, University of Michigan Press 1999
* *[[Zhongguo da baike quanshu]]: Kaoguxue* [Den store kinesiske encyklopedi: Arkeologibindet]. Beijing, Zhongguo da baike quanshu chubanshe 1986 
* *[[Zhongguo da baike quanshu]]: Wenwu. Bowoguan*' [Den store kinesiske encyklopedi: Bindet om kulturgods og museer]. Beijing: Zhongguo da baike quanshu chubanshe 1993
Friidrett under Sommer-OL 2004 – 800 meter kvinner

**800 m kvinner** ved Sommer-OL 2004 ble gjennomført ved Athens olympiske stadion mellom den 20. og 23. august.

## Medaljører

## Resultater
Fra de seks forsøksheatene gikk de tre beste i hvert heat og de seks beste tidene ellers videre til semifinalene. 
Fra de tre semifinalene gikk de to beste fra hvert heat og de to beste tidene ellers til finalen. 

Alle tider vises i minutter og sekunder. 
**Q** automatiskt kvalifisert.
**q** en av de beste tidene som ikke er automatisk kvalifisert. 
DNS startet ikke. 
DNF kom ikke i mål. 
OR markerer olympisk rekord. 
NR markerer nasjonsrekord. 
PB markerer personlig rekord. 
SB markerer beste resultat i sesongen for aktuell utøver. 
DSQ markerer diskvalifisert eller utesluttet. 

### Kvalifisering

#### Heat 1

#### Heat 2
# Maria Cioncan, Romania 1.59,64  **Q** **PB**
# Agnes Samaria, Namibia 2.00,05  **Q**
# Elisabeth Grousselle, Frankrike 2.00,31  **Q**
# Natalia Chrusjtjeljova, Russland 2.00,56  **q**
# Diane Cummins, Canada 2.01,19  **q**
# Miho Sugimori, Japan 2.02,82
# Adama Njie, Gambia 2.10,02

#### Heat 3
# **[[Kelly Holmes]]**, Storbritannia 2.00,81  **Q**
# Jearl Miles-Clark, USA 2.01,33  **Q**
# Michelle Ballentine, Jamaica 2.01,52  **Q**
# Letitia Vriesde, Surinam 2.01,70  **q**
# Tamsyn Lewis, Australia 2.02,67
# Tatjana Roslanova, Kasakhstan 2.06,39
# Sanna Abubkheet, Palestina 2.32,10
# Anhel Cape, Guinea **DNF**

#### Heat 4
# Svetlana Tjerkasova, Russland 2.03,60  **Q**
# Amina Ait Hammou, Marokko 2.03,70  **Q**
# Joanne Fenn, Storbritannia 2.03,72  **Q**
# Claudia Gesell, Tyskland 2.03,87
# Akosua Serwaa, Ghana 2.03,96
# Faith Macharia, Kenya 2.06,31
# Emilia Mikue Ondo, Ekvatorial-Guinea 2.22,88

#### Heat 5
# **[[Jolanda &#268;eplak]]**, Slovenia 2.00,61  **Q**
# Mayte Martinez, Spania 2.00,81  **Q**
# Nicole Teter, USA 2.01,16  **Q**
# Luciana de Paula Mendes, Brasil 2.01,36  **q**
# Lucia Klocova, Slovakia 2.02,17  **q**
# Binnaz Uslu, Tyrkia 2.03,46
# Marie-Lyne Joseph, Dominica 2.20,23

#### Heat 6
# Tatjana Andrianova, Russland  2.03,77  **Q**
# Seltana Ait Hammou, Marokko 2.03,95  **Q**
# Zulia Calatayud, Cuba 2.03,99  **Q**
# Anita Bragger, Sveits 2.04,00
# Hazel Clark, USA 2.05,67
# Noelly Mankatu Bibiche, Kongo 2.06,23
# Tanya Blake, Malta 2.19,34

### Semifinaler

#### Semifinale 1

#### Semifinale 2

#### Semifinale 3

### Finale

## Rekorder
### Verdensrekord
*Jarmila Kratochvílová, Tsjekkoslovakia – 1.53,28 -26. juli 1983 – München, Vest-Tyskland

### Olympisk rekord
*Nadezjda Olizarenko, Sovjetunionen – 1.53,43 – 27. juli 1980 – Moskva, Russland

## Eksterne lenker
* Resultater  på sports-reference.com
Transitivt verb

Et **transitivt verb** er innen grammatikken et verb som kan ha ett eller flere objekter. Ikke alle verb kan utføres på et objekt, men transitive verb kan. Her er noen eksempler på setninger med transitive verb (objektet markeres i halvfet):

*Jeg tar **en kopp kaffe**.
*Jeg knuser **glasset**.
*Jeg pløyer **åkeren**.

Prøver man i stedet et intransitivt verb, som er det motsatte, ser man at det blir et problem å legge til et objekt:

* Jeg sover –

Bestemningen til et transitivt verb kalles objekt. Når det handler om flere objekter snakker man om *direkte objekt* (også akkusativsobjekt) og *indirekte objekt* (også dativsobjekt). Her er noen eksempler på setninger med to objekter istedenfor ett:

*Kassadamen ga **vekselen** (dir.) til **henne** (indir.)
*Han lånte **hundre kroner** (dir.) av **vennen** (indir.)

## Se også
* Intransitivt verb
Beijing World Park

**Beijing World Park** (kinesisk: 北京世界公园; pinyin: *Běijīng Shìjiè Gōngyuán*) er en park i utkanten av Beijing som gjengir om lag hundre verdenskjente turistattraksjoner i forminsket utgave. Parken ligger i bydistriktet Fengtai ca. 17 kilometer fra det sentrale Beijing, og tiltrekker seg 1,5 millioner besøkende i året (2007). 

De gjengitte attraksjoner er fra nesten femti land. Her er blant annet Tower Bridge fra London, Eiffeltårnet, pyramidene, World Trade Center fra New York, Stonehenge, Atomium og Capitolbygningen i Washington, D.C.

Parken arrangerer også kulturelle evenementer.

## Eksterne lenker
* 
* Artikkel om World Park
* Shijie (Verden)
Daniel Hagerup

**Daniel Hagerup** (født 24. mars 1876, død 12. februar 1955) var en treskjærer og billedhugger fra Smøla på Nordmøre.

## Liv
Daniel Hagerup ble født som nummer fire av fem barn av gårdbruker og smed Eilert Hagerup Eriksen Nastad og Guri Severine Danielsdt. Kulø. Han giftet seg med Anna Gjermundsdatter Øvrevik (f. 20. april 1879) fra Innersetra på Tustna. De bodde på Sjåheim under Gullstein på Tustna i perioden 1918–1937. Senere flyttet familien til Sykkylven på Sunnmøre etter invitasjon av møbelfabrikant Bernhard R. Tynes. Anna døde der i 1955. Daniel Hagerup døde også på Sykkylven.

## Verk
Daniel Hagerup utsmykket den tidligere kirken i Sykkylven med treskjæring. Denne kirken brant den 2. februar 1983. Det var også i hans verksted at altertavlen i Brattvær kirke på Smøla ble laget. Hagerup skar ut selve alterbildet, mens det var en av hans elever som skar ut ornamentikken rundt alterbildet.

Han ble involvert i møbelproduksjon etter at Bernhard R. Tynes inviterte ham til møbelfabrikken sin i Sykkylven.

## Referanser


## Litteratur
* Roaldset, Ottar: *Tustna bygdebok*. (3 b.) Tustna : Tustna bygdeboknemnd, 1986, b. 2, s. 321.

## Eksterne lenker
* «Jacob Peter Jørgensen Bændix», slektsliste
Haidianparken

**Haidianparken** (kinesisk: 海淀公园; pinyin: *Hǎidiàn Gōngyuán*) er en bypark i bydistriktet Haidian i Beijing i Folkerepublikken Kina. Den dekker et område på 40 hektar, og ligger nordvest for Wanquanhekrysset på Fjerde ringvei.

Parken omfatter Changchunparken, Xihuaparken, Quanzongtempelet og en rekke andre kongelige haver. Her er mange haver med tildels sjeldne planter. 

## Eksterne lenker
* Haidianparkens hjemmeside
* Haidian Park (engelsk)
Miaoyingtempelet

**Miaoyingtempelet** (妙应寺) er et kinesisk buddhistisk tempel på nordsiden av Fuchengmenneigaten i bydistriktet Xicheng sentralt i den kinesiske hovedstaden Beijing. Den kalles også av og til **Den hvite dagobas tempel** på grunn av den hvite dagoba som står midt i tempelanlegget. 

Templer var bygd på dette stedet helt siden Liao- og Yuan-dynastienes tid. Tempelets hvite dagoba stammer fra Yuan-tiden. Men de øvrige bygningene, såvel som navnet Miaoying («Guddommelig gjengjeldelse», stammer fra Ming-dynastiet.

Sommeren 1976 ble tempelet sterkt skadet av Tangshanjordskjelvet. Reparasjoner ble foretatt i 1978.

## Referanser


## Eksterne lenker
* 
* Introduction to the Miaoying Monastery and White Dagoba
Gjervoldsøy

**Gjervoldsøy** er en øy i Arendal kommune, Aust-Agder fylke. Øya har smale sund mellom Hisøy og fastlandet, som er en del av elveutløpet til Nidelva. Gjervoldsøyveien knytter øya til Rossøya med Gjervoldsøy bro.

Øya har navn etter de mange steingjerdene og mange små jorder på øya. Ifølge gamle historier skyldes gjerdene to brødre som eide øya og ikke kunne bli enig om hvordan de skulle dele den.

Det er spredt bebyggelse med fastboende på den nordlige delen av øya. Den sørlige delen av Gjervoldsøy preges i dag av fritidsbebyggelse. Fra sørsiden av øya er det utsikt mot Store og Lille Torungen fyr.

Øya var tidligere en del av Hisøy kommune, frem til 31. desember 1991 da Hisøy ble en del av Arendal kommune.

Øya har egen velforening; Gjervoldsøy Velforening.

## Referanser


## Bilder

Fil:Arendal Gjervoldøy.JPG|Nedre del av Nidelva mellom Hisøy og fastlandet danner kanalliknende vannveier 
Fil:Torungene.jpg|Torungene sett fra Gjervoldsøy